**Likumprojekta "Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā"(turpmāk – likumprojekts) izstrādāts: 1. lai izpildītu Ministru kabineta 2015. gada 8. decembra protokollēmuma (protokola Nr. 66 37§) 4. punktā doto uzdevumu, kas paredz Veselības ministrijai sagatavot un veselības ministram iesniegt noteiktā kārtībā Ministru kabinetā grozījumus likumā, lai noteiktu aizliegumu ražot un laist tirgū saldumus, uzkodas, kā arī rotaļlietas un citus priekšmetus, kas vizuāli atgādina cigaretes vai citus tabakas izstrādājumus un var piesaistīt nepilngadīgo uzmanību;
2. lai īstenotu Pasaules Veselības organizācijas Vispārējā konvencijā par tabakas uzraudzību[[1]](#footnote-2) 13.pantā un tā ieviešanas vadlīnijās[[2]](#footnote-3) noteikto attiecībā uz to, ka ir jānovērš tabakas izstrādājumu un to lietošanas veicināšana, padarot šos produktus pievilcīgākus, izmantojot dažādus elementus, kas attiecināms arī uz Latvijas valsts simbolu, fizisku personu (izņemot fiziskas personas, kas attēlotas uz kombinētajiem brīdinājumiem)un animācijas tēlu izmantošanu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā esošajā *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites[[3]](#footnote-4)* likumā nav noteikti aizliegumi izmantot Latvijas valsts simbolus, fiziskas personas (izņemot fiziskas personas, kas attēlotas uz kombinētajiem brīdinājumiem) un animācijas tēlus uz tabakas izstrādājumu, augu smēķēšanas produktu*,* elektronisko smēķēšanas ierīču un to uzpildes tvertņu iepakojumiem, lai novērstu minēto produktu lietošanas veicināšanu un šo produktu padarīšanu par pievilcīgākiem. Zinātniski pētījumi liecina, ka tabakas industrijas mārketinga pasākumi ir veicinājuši smēķēšanas izplatību, jo īpaši jauniešu vidū[[4]](#footnote-5), tādēļ tie būtu jāierobežo. Savukārt Pasaules Veselības organizācijas Vispārējās konvencijas par tabakas uzraudzību 1. panta c) apakšpunkts nosaka, ka tabakas reklāma un veicināšana nozīmē jebkuru komerciālu komunikāciju, rekomendāciju vai darbību ar mērķi ietekmēt vai iespējami ietekmēt tabakas izstrādājumu vai tabakas izmantošanu tiešā vai netiešā veidā. Tādējādi, piemēram, animācijas tēlu un atpazīstamu personu attēlu izmantošana uz tabakas izstrādājumu un smēķēšanai paredzēto produktu iepakojuma veicina šo produktu pievilcību gan smēķētāju, gan arī vēl smēķēt neuzsākušo personu vidū, jo īpaši sociāli neaizsargāto iedzīvotāju grupu, t.sk. jauniešu, vidū.Ņemot vērā iepriekš minēto, piedāvātie grozījumi 6. pantā paredz ieviest aizliegumus attiecībā uz Latvijas valsts simbolu, fizisku personu (izņemt fiziskas personas, kas attēlotas uz kombinētajiem brīdinājumiem) un animācijas tēlu izmantošanu uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu iepakojuma vienībām un jebkāda ārējā iepakojuma, jo tā ir viena no reklāmas un produktu veicināšanas formām, kas saskaņā ar Pasaules Veselības organizācijas Vispārējā konvencijā par tabakas uzraudzību 13. panta vadlīnijām[[5]](#footnote-6) ir aizliedzama, lai novērstu šādu produktu pievilcību un lietošanas veicināšanu, jo īpašu jauniešu vidū. Vienlaikus Latvijas valsts simbolu izvietojums uz minēto produktu iepakojumiem nav atbalstāms. Saskaņā ar Latvijas valsts karoga likuma[[6]](#footnote-7) 17. panta pirmo daļu Latvijas valsts karogu drīkst lietot dekoratīvos nolūkos, garantējot tam pienācīgu cieņu. Savukārt likumā “Par Latvijas valsts himnu”[[7]](#footnote-8) nav noteikts, kad var izmantot himnas tekstu. Vienlaikus Krimināllikuma[[8]](#footnote-9) 93. pants paredz sodu par Latvijas valsts ģerboņa vai Latvijas valsts karoga noraušanu, saplēšanu, salaušanu, iznīcināšanu vai par citādu šo valsts simbolu zaimošanu, kā arī par Latvijas valsts himnas publisku zaimošanu. Tāpat Latvijas Administratīvo pārkāpumu kodeksa[[9]](#footnote-10) 201.44pants nosaka naudas sodu par klajas necieņas izrādīšanu Latvijas valsts karogam, valsts ģerbonim, valsts himnai, Vidzemes, Latgales, Kurzemes vai Zemgales ģerbonim. Taču nav skaidri noteikts, vai valsts simbolu izmantošana uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņuvienībām un jebkāda ārējā iepakojuma ir atzīstama par zaimošanu vai klajas necieņas izrādīšanu. Tā kā nekādas citas specifiskākas atrunas likumos nav, lai neveicinātu tabakas izstrādājumu, augu smēķēšanas produktu un elektronisko smēķēšanas ierīču popularitāti un pievilcību, valsts simbolu, tostarp karoga izmantošana uz minēto izstrādājumu vienībām un jebkāda ārējā iepakojuma nav pieļaujama, ņemot vērā šo produktu nodarīto kaitējumu indivīda un sabiedrības veselībai kopumā.Spēkā esošā *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 9. pants nosaka reklāmas un sponsorēšanas ierobežojumus. Grozījumi paredz papildināt 9. panta ceturto daļu ar 3. punktu "ražot un laist tirgū saldumus, uzkodas, kā arī rotaļlietas un citus nepilngadīgajiem pievilcīgus priekšmetus, kas vizuāli atgādina cigaretes vai citus tabakas izstrādājumus, vai elektroniskās smēķēšanas ierīces un var piesaistīt nepilngadīgo uzmanību smēķēšanai, vai reklamē konkrētus tabakas izstrādājumus vai to ražotājus", lai izpildītu Ministru kabineta 2015. gada 8. decembra protokollēmuma (protokola Nr. 66 37§) 4. punktā doto uzdevumu, kas paredz Veselības ministrijai sagatavot un veselības ministram iesniegt noteiktā kārtībā Ministru kabinetā grozījumus likumā, lai noteiktu aizliegumu ražot un laist tirgū saldumus, uzkodas, kā arī rotaļlietas un citus priekšmetus, kas vizuāli atgādina cigaretes vai citus tabakas izstrādājumus un var piesaistīt nepilngadīgo uzmanību, kā arī lai novērstu elektronisko smēķēšanas ierīču un to lietošanas popularizēšanu. Vēršam uzmanību, ka tabakas izstrādājumi ir cigaretes, tinamā tabaka, pīpju tabaka, ūdenspīpju tabaka, cigāri, cigarillas, orālai lietošanai paredzēta tabaka (tai skaitā košļājamā tabaka, šņaucamā tabaka), kā arī jaunieviesti tabakas izstrādājumi un jebkādu priekšmetu ražošana vai laišana tirgū, kas atgādina minētos produktus vai elektroniskās smēķēšanas ierīces ir aizliegta. Tādējādi likumprojekta šī grozījuma mērķis ir pasargāt sabiedrību kopumā, jo īpaši jauniešus (ņemot vērā, ka tā ir viena no sabiedrības neaizsargātajām grupām) un šī aizlieguma mērķis ir novērst, gan konkrētu tabakas izstrādājumu, elektronisko smēķēšanas ierīču vai to ražotāju popularizēšana, gan novērst jebkāda veida tabakas izstrādājumu un elektronisko smēķēšanas ierīču vai to lietošanas jeb smēķēšanas kopumā popularizēšanu sabiedrībā. Šāds ierobežojums ir būtisks, lai mazinātu minēto izstrādājumu un to lietošanas pievilcību to lietotāju (jo īpaši jauniešu vidū), kā arī novērstu situāciju, ka jaunieši uzsāk smēķēšanu. Saskaņā ar Pasaules Veselības organizācijas Vispārējās konvencijas par tabakas uzraudzību 13. panta ieviešanas vadlīniju 8. punktu[[10]](#footnote-11) tiek uzsvērts, ka jānovērš netiešā reklāma, tostarp arī saldumu, rotaļlietu un citu produktu, kas ir tabakas izstrādājumu formā, ražošana un izplatīšana. Vienlaikus jākonstatē, ka dažiem tabakas izstrādājumiem, kā arī elektroniskajām smēķēšanas ierīcēm atšķirībā no, piemēram, cigaretēm, var būt forma, kas vizuāli atgādina citus ikdienā lietojamus priekšmetus, piemēram, elektroniskā smēķēšanas ierīce vizuāli var atgādināt pildspalvu, šņaucamā tabaka vai tās iepakojums – tēju utt. Līdz ar to, lai novērstu situācijas, ka, piemērojot normu, var tikt aizliegti patērētājiem nepieciešami priekšmeti, jāuzsver, ka normas mērķis nav jebkādu priekšmetu aizliegšana, kam ir vizuāla līdzība ar tabaku, tabakas izstrādājumiem vai elektroniskās smēķēšanas ierīcēm, bet gan (saskaņā Pasaules Veselības organizācijas Vispārējās konvenciju par tabakas uzraudzību) mazināt minēto izstrādājumu un to lietošanas pievilcību (jo īpaši jauniešu vidū), kā arī novērst situāciju, ka jaunieši uzsāk smēķēšanu, aizliedzot tādu produktu ražošanu un laišanu tirgū, kas ir pievilcīgi bērniem un jauniešiem un var piesaistīt nepilngadīgo uzmanību smēķēšanai. Turklāt attiecībā uz elektroniskajām smēķēšanas ierīcēm, ņemot vērā mainīgo situāciju tirgū un jaunu produktu parādīšanos, Veselības ministrija uzsver, ka ir būtiski aizsargāt bērnus un jauniešus no elektronisko smēķēšanas ierīču mārketinga spiediena, tostarp netiešās reklāmas, nepieļaujot, ka tiek ražotas un laistas tirgū rotaļlietas, uzkodas, saldumi un citi priekšmeti, kas ir specifiski elektronisko smēķēšanas ierīču formā. Taču kontrolējošajai institūcijai jāievēro samērīguma princips, ņemot vērā, ka dažas no elektronisko smēķēšanas ierīču formām ir nespecifiskas un var atgādināt citus priekšmetus.Vienlaikus tiek veikti atbilstoši grozījumi 12. panta ceturtajā daļā, lai noteiktu atbildīgo institūciju par iepriekš minēto grozījumu  kontroli un uzraudzību. Tāpat tiek precizēta elektroniskās ierīces definīcija un tilpnes definīcija (likumprojekta 4. panta otrā un trešā daļa). Šobrīd *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 1.panta 7.punkta b) apakšpunktā ir noteikts, ka elektroniskā ierīce var būt uzpildāma ar elektroniskās smēķēšanas ierīces uzpildes tvertni, kas var būt gan uzpildes flakons, kurā iepildīts nikotīnu saturošs šķidrums, gan tilpne, kurā iepildīts nikotīnu nesaturošs šķidrums. Tajā pašā laikā atbilstoši *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 1. panta 7. punkta a) apakšpunktam elektroniskā smēķēšanas ierīce, kur ir uzpildāma ar uzpildes flakonu (iepildīts nikotīnu saturošs šķidrums), uzskatāma par elektronisko cigareti. Ņemot vērā minēto, lai novērstu neskaidrības normas piemērošanā, nepieciešamas noteikt, ka elektroniskā ierīcē ir uzpildāma ar tilpni, kurā iepildīts nikotīnu nesaturošs šķidrums. Tāpat tiek precizēts *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 1. panta 8. punkta b) apakšpunkts nosakot, ka tilpnē ir iepildīts nikotīnu nesaturošs šķidrums, ko var izmantot, lai atkārtoti uzpildītu elektronisko smēķēšanas ierīci.Vienlaikus tiek veikti tehniski precizējumi *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 6. panta ceturtās daļas 1. un 3. punktā saskaņā ar Direktīvas 2014/40/ES[[11]](#footnote-12) 20. panta 4. punkta b) apakšpunkta ii) apakšapakšpunktu un 13. panta 1. punkta a) un c) apakšpunktiem, lai precīzāk pārņemtu minētajā direktīvā ietverto (likumprojekta 6. panta pirmā daļa).Vienlaikus, lai aizsargātu sabiedrības veselības intereses un jo īpaši jauniešu veselību, kā arī saskaņā ar Valsts ieņēmumu dienesta priekšlikumu veikti labojumi vairākos pantos, tādējādi normas attiecībā uz elektriskajām cigaretēm un to uzpildes flakoniem attiecinot arī uz elektroniskajām smēķēšanas ierīcēm un to uzpildes tvertnēm tādās jomās kā reklāma, aprite, informācijas sniegšana uz iepakojuma par sastāvu u.c. (likumprojekta 1. un 2. pants). Vienlaikus, lai likuma teksts būtu vieglāk uztverams visā likuma tekstā vārdi "elektroniskās smēķēšanas ierīces uzpildes tvertne" tiek aizstāti ar vārdiem "uzpildes tvertne" (attiecīgā locījumā) (likumprojekta 3. pants).Savukārt attiecībā uz atsevišķām normām, piemēram, pienākumu ražotājiem un importētajiem sniegt informāciju un paziņot atbildīgajai institūcijai, kā arī konkrētas prasības attiecībā uz elektroniskajām cigaretēm un to uzpildes flakoniem, prasības attiecībā uz izvietojamajiem brīdinājumiem par ietekmi uz veselību (*Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 2. panta otrās daļas 2. punkts, 3. panta pirmās daļas 3. punkts, 3. panta piektās daļas 4. un 6. punkts, 5. pants, 7. pants, 8. panta devīto daļa, 12. panta otrās daļas 3. punkts), tās attiecināmas tikai uz elektroniskajām cigaretēm un to uzpildes flakoniem. Tiek veikti tehniski precizējumi 1. panta 3. punktā, kā arī 3. panta piektās daļas 7. punktā un 6. panta ceturtās daļas 2. punktā mainot darbības vārdu locījumu, ņemot vērā, ka minētajās vietās vārdi "uzpildes flakons" tiek mainīti ar vārdiem "uzpildes tvertne" (likumprojekta 4. panta pirmā daļa, 5. panta trešā daļa, 6. panta pirmā daļa).Attiecīgi arī likumprojektā pārejas noteikumos paredzēts, ka līdz 2019. gada 1. janvārim atļauts laist tirgū tādas elektroniskās ierīces un elektronisko ierīču tilpnes, kas neatbilst šā likuma prasībām (piemēram, attiecībā uz 5. un 6. pantu), ja attiecīgās elektroniskās ierīces un elektronisko ierīču tilpnes ir ražotas vai laistas brīvā apgrozībā līdz 2017. gada 31. decembrim (likumprojekta 9. pants). |
| 3. | Projekta izstrādē iesaistītās institūcijas | Veselības ministrija un Veselības inspekcija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu.** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu ražotāji un importētāji, kuriem jānodrošina likumprojektā noteikto normu ievērošana attiecībā uz tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu iepakojuma vienības un jebkādu ārējo iepakojumu.Vienlaikus likumprojektam ir pozitīva ietekme uz sabiedrības veselību, jo tiek aizstāvētas sabiedrības intereses kopumā, mazinot tabakas izstrādājumu, augu smēķēšanas produktu, elektronisko smēķēšanas ierīču un to uzpildes tvertņu netiešās reklāmas un mārketinga ietekmi, jo īpaši attiecībā uz jauniešiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektu tiek veikti tehniski precizējumi saskaņā ar Eiropas Parlamenta un Padomes Direktīvas 2014/40/ES (2014. gada 3. aprīlis) par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (Dokuments attiecas uz EEZ)[[12]](#footnote-13) 20. panta 4. punkta b) apakšpunkta ii) apakšapakšpunktu un 13. panta 1. punkta a) un c) apakšpunktiem, lai precīzāk pārņemtu minētajā direktīvā ietverto. |
| 2. | Citas starptautiskās saistības | Projekts šo jomu neskar. |
| 3. | Cita informācija | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektiem" 2.3. un 2.4. apakšpunktiem.Papildus būs nepieciešams veikt grozījumus Ministru kabineta 2016.gada 14.jūnija noteikumos Nr. 372 “Elektronisko [cigarešu uzpildes mehānisma tehniskie standarti](https://likumi.lv/ta/id/282913-elektronisko-cigaresu-uzpildes-mehanisma-tehniskie-standarti%22%20%5Ct%20%22_blank)” saistībā ar likumprojektā paredzētajiem grozījumiem 3. panta piektās daļas 7. punktā. Kā arī būs nepieciešami grozījumi Elektronisko plašsaziņas līdzekļu likumā, attiecinot normu par reklāmas aizliegumu ne tikai uz elektroniskajām cigaretēm un to uzpildes flakoniem, bet uz elektroniskajām smēķēšanas ierīcēm un elektronisko smēķēšanas ierīču uzpildes tvertnēm (tostarp elektroniskajām cigaretēm un to uzpildes flakoniem). |

|  |
| --- |
| **1.a.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2014.gada 3.aprīļa Eiropas Parlamenta un Padomes direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK*[[13]](#footnote-14). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunkt) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **13.pants** |
| 1. punkts a) apakšpunkts | Likumprojekta 6. panta pirmā daļa attiecībā uz likuma 6. panta ceturtās daļas 1. punktu un 3. punktu. | Pārņemts pilnībā | Neparedz stingrākas prasības |
| 1. punkts c) apakšpunkts | Likumprojekta 6. panta pirmā daļa attiecībā uz likuma 6. panta ceturtās daļas 1. punktu un 3. punktu. | Pārņemts pilnībā | Neparedz stingrākas prasības |
| **20.pants** |
| 4. punkts b) apakšpunkts ii) apakšapakš-punkts | Likumprojekta 6. panta pirmā daļa attiecībā uz likuma 6. panta ceturtās daļas 1. punktu un 3. punktu. | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par likumprojektu nepieciešams sniegt paziņojumu Eiropas Komisijai saskaņā ar Ministru kabineta 2010. gada 23. februāra instrukcijas Nr. 1 "Kārtība, kādā valsts pārvaldes iestādes sniedz informāciju par tehnisko noteikumu projektiem" 2.3. un 2.4. apakšpunktiem. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts tika publicēts Veselības ministrijas mājaslapā publiskai apspriešanai no 2017. gada 4. janvāra līdz 3. februārim ([www.vm.gov.lv/lv/aktualitates/ sabiedribas\_ lidzdaliba/publiska\_apspriesana/](http://www.vm.gov.lv/lv/aktualitates/%20sabiedribas_%20lidzdaliba/publiska_apspriesana/)).  |
| 2. | Sabiedrības līdzdalība projekta izstrādē | No 2017. gada 4. janvāra līdz 3. februārim noritēja likumprojekta publiskā apspriešana. Tika saņemti Tabakas izstrādājumu ražotāju nacionālās asociācijas, Latvijas Tirgotāju asociācijas, Latvijas Darba devēju konfederācijas un Latvijas Tirdzniecības un rūpniecības kameras priekšlikumi par likumprojektu. Tāpat likumprojektu konceptuāli atbalstīja Smēķēšanas ierobežošanas valsts komisijas locekļi 2017. gada 21. februāra sēdē. |
| 3. | Sabiedrības līdzdalības rezultāti | Publiskās apspriešanas laikā tika saņemti Tabakas izstrādājumu ražotāju nacionālās asociācijas, Latvijas Tirgotāju asociācijas, Latvijas Darba devēju konfederācijas un Latvijas Tirdzniecības un rūpniecības kameras priekšlikumi, kas apkopoti un publicēti Veselības ministrijas mājas lapā[[14]](#footnote-15).Kopumā publiskajā apspriešanā tika pausts atbalsts likumprojekta tālākai virzībai, sniedzot iebildumus. Piemēram, Tabakas izstrādājumu ražotāju nacionāla asociācija un Latvijas Darba devēju konfederācija pauda viedokli, ka tā kā *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likums stājies spēkā tikai pirms astoņiem mēnešiem, t.i. 2016.gada 20.maijā, grozījumu iesniegšana tik īsā laika periodā pēc likuma stāšanās spēkā nebūtu atbalstāma, jo uzņēmējiem būtu jādod pienācīgs laiks jauno likuma normu ieviešanai praksē un izpildei, tādējādi nodrošinot uzņēmējdarbības vides paredzamību un tiesiskās paļāvības principa ievērošanu.Tomēr Veselības ministrija skaidro, ka šis likumprojekts izstrādāts, lai pildītu Ministru kabineta 2015. gada 8. decembra protokollēmuma (protokola Nr. 66 37§) 4. punktā noteikto uzdevumu.Savukārt Latvijas Tirdzniecības un rūpniecības kamera un Latvijas Darba devēju konfederācija iebilda pret grozījumu, kas nosaka, ka Smēķēšanas ierobežošanas valsts komisijas sastāvu apstiprinātu veselības ministrs nevis Ministru kabinets. Minētais iebildums ir ņemts vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi attiecībā uz *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 6. un 9. pantā noteikto īstenos Patērētāju tiesību aizsardzības centrs savas kompetences ietvaros. Ņemot vērā to, ka normas attiecībā uz elektriskajām cigaretēm un to uzpildes flakoniem tiek attiecinātas arī uz elektroniskajām smēķēšanas ierīcēm un to uzpildes tvertnēm tādās jomā kā reklāma, aprite, iepakojuma noformējums u.c., Valsts ieņēmumu dienestam, Veselības inspekcijai un Patērētāju tiesību aizsardzības centram tiek paplašināta kompetence. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Tiesību akta projekta izpildes nodrošināšana tiks īstenota piešķirto valsts budžeta līdzekļu ietvaros. |

Veselības ministre Anda Čakša

Vīza: Valsts sekretārs Kārlis Ketners

Timša 67876081

Liga.Timsa@vm.gov.lv

1. Par Pasaules veselības organizācijas Vispārējo konvenciju par tabakas uzraudzību. <https://likumi.lv/doc.php?id=98236> [↑](#footnote-ref-2)
2. Guidelines for implementation of Article 13 of the WHO Framework Convention on Tobacco Control. WHO. [www.who.int/fctc/guidelines/article\_13.pdf](http://www.who.int/fctc/guidelines/article_13.pdf) [↑](#footnote-ref-3)
3. Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums. <http://likumi.lv/ta/id/282077-tabakas-izstradajumu-augu-smekesanas-produktu-elektronisko-smekesanas-iericu-un-to-skidrumu-aprites-likums> [↑](#footnote-ref-4)
4. U.S. Department of Health and Human Services. [Preventing Tobacco Use Among Youth and Young Adults: A Report of the Surgeon General](http://www.cdc.gov/tobacco/data_statistics/sgr/2012/index.htm%22%20%5Co%20%22Links%20to%20CDC%20website). Atlanta: U.S. Department of Health and Human Services, Centers for Disease Control and Prevention, National Center for Chronic Disease Prevention and Health Promotion, Office on Smoking and Health, 2012. [www.surgeongeneral.gov/library/reports/preventing-youth-tobacco-use/exec-summary.pdf](http://www.surgeongeneral.gov/library/reports/preventing-youth-tobacco-use/exec-summary.pdf) Pieeja 2016.gada 2.dec. [↑](#footnote-ref-5)
5. Guidelines for implementation of Article 13 of the WHO Framework Convention on Tobacco Control. WHO. [www.who.int/entity/fctc/guidelines/article\_13.pdf?ua=1](http://www.who.int/entity/fctc/guidelines/article_13.pdf?ua=1) [↑](#footnote-ref-6)
6. <https://likumi.lv/doc.php?id=200642> [↑](#footnote-ref-7)
7. <https://likumi.lv/doc.php?id=47134> [↑](#footnote-ref-8)
8. <https://likumi.lv/doc.php?id=88966> [↑](#footnote-ref-9)
9. <https://likumi.lv/doc.php?id=89648> [↑](#footnote-ref-10)
10. Guidelines for implementation of Article 13 of the WHO Framework Convention on Tobacco Control. WHO. [www.who.int/entity/fctc/guidelines/article\_13.pdf?ua=1](http://www.who.int/entity/fctc/guidelines/article_13.pdf?ua=1) [↑](#footnote-ref-11)
11. #  Eiropas Parlamenta un Padomes Direktīva 2014/40/ES ( 2014. gada 3. aprīlis ) par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (Dokuments attiecas uz EEZ). <http://publications.europa.eu/lv/publication-detail/-/publication/025cab37-e4fd-43da-b4f8-7183ccf0f1b6/language-lv>

 [↑](#footnote-ref-12)
12. #  <http://publications.europa.eu/lv/publication-detail/-/publication/025cab37-e4fd-43da-b4f8-7183ccf0f1b6/language-lv>

 [↑](#footnote-ref-13)
13. #  <http://publications.europa.eu/lv/publication-detail/-/publication/025cab37-e4fd-43da-b4f8-7183ccf0f1b6/language-lv>

 [↑](#footnote-ref-14)
14. Likumprojekta publiskās apspriešanas rezultāti. [www.vm.gov.lv/images/userfiles/Sabiedribas%20lidzdaliba/Sab\_iebild\_prieksl\_TabLikGroz\_130217.pdf](http://www.vm.gov.lv/images/userfiles/Sabiedribas%20lidzdaliba/Sab_iebild_prieksl_TabLikGroz_130217.pdf) [↑](#footnote-ref-15)